Okawix:Okawix-doc.item8/pms

Com serché ant un còrp (camp Sërché e boton Ancaminé l'arserca ): Okawix a rend possìbil sërché ant ël còrp ativ l'artìcol rilevant për n'arserca ch'a veul fé. Costa funsionalità a l'é mantnùa dal motor d'arserca semàntica ëd Wikiwix (dësvlupà, com Okawix, da la società Linterweb ).

L'arserca a l'é sempia: ch'a buta mach soa arserca ant ël camp d'arserca. Antramentre ch'a scriv, la funsionalità d'àuto-completament a-j forniss dij sugeriment ëd j'arserche ch'a l'han a vëdde con lòn ch'a l'ha già scrivù fin a col moment e al còrp ativ al moment (la funsionalità d'àuto-completament a l'é ativà mach apress ch'a l'ha già butà ant ël camp d'arserca almanch quatr litre; ch'a nòta che ël sempi fàit che na paròla a-i é pa ant la lista dij sugeriment a veul pa dì che la paròla a l'ha gnun-e ocorense ant ël còrp o che j'artìcoj dël còrp a conten-o pa soa arserca).

Na vira che soa arserca a l'é anserìa, ch'a fasa un-a dle còse sì-sota për completé l'arserca:br /> - ch'a sgnaca un-a dle paròle sugerìe.

- ch'a selession-a un-a dle paròle sugerìe con le ciav dël cursor Su e Giù, e ch'a sgnaca A cap.

- ch'a anserissa na paròla ant ël camp Sërché e ch'a sgnaca A cap.

- ch'a anserissa na paròla ant ël camp Sërché e ch'a sgnaca an sël boton Ancaminé l'arserca

Ij prim vintessinch arzultà a son ësmonù ant ël quàder ëstrenzìbil dë snista, ordinà për amportansa an soa arserca. Ij nòm ëd j'artìcoj trovà dal motor d'arserca a son ëscrit su 'd bare colorà retangolar con longheur proporsional a l'amportansa dl'artìcol an soa arserca.

Nòta 1 : ël fàit che n'artìcol a sia tra j'arzultà rilevant an n'arserca a veul pa dì che l'artìcol a conten-a tute le paròle dë st'arserca; la rilevansa ëd n'artìcol a l'é valutà dal motor d'arserca Wikiwix con l'agiut ëd n'algoritm complicà dont ij detaj a son për maleur fòra dël but dë sta documentassion.

Nòta 2 : Wikiwix a l'é progetà për travajé al mej con le chestion butà an lenga natural (ëdcò ciamà ordinaria). Visadì, nopà d'anserì ant ël camp d'arserca mach ëd paròle ciav, che chiel a së spete che a dago ij mej arzultà d'arserca, visadì, nopà d'adaté soa arserca al motor d'arserca, com a dovrìa fé con tanti motor d'arserca, con Wikiwix a peul ciamé soa chestion giusta com a farìe se a parlèissa a na përson-a uman-a. Për esempi, butoma ch'a-j piasrìa savèj quant ch'a l'é àuta la tor Eiffel. Con Wikiwix, a peul ciamé soa chestion an costa manera: "Vàire ch'a l'é àuta la tor Eiffel?". Wikiwix a sërcrà ëd "capì" ël sust ëd soa chestion e a jë smonrà j'arzultà d'arserca pi amportant për soa chestion. I dovoma an tùit ij cas s-ciarì che Wikiwix a riva pa anco' al grad d'anteligensa d'un ver esse uman ant la comprension ëd na chestion; dj'ameliorassion a saran fàite quand dle version neuve d'Okawix e ëd Wikiwix a saran publicà.